CELEX: 62009CA0225
Language: el
Date: 2010-12-02 00:00:00
Title: Υπόθεση C-225/09: Απόφαση του Δικαστηρίου (πέμπτο τμήμα) της 2ας Δεκεμβρίου 2010 [αίτηση του Giudice di pace di Cortona (Ιταλία) για την έκδοση προδικαστικής αποφάσεως] — Edyta Joanna Jakubowska κατά Alessandro Maneggia (Κανόνες της Ενώσεως αφορώντες την άσκηση του δικηγορικού επαγγέλματος — Οδηγία 98/5/ΕΚ — Άρθρο 8 — Αποτροπή συγκρούσεων συμφερόντων — Εθνική νομοθεσία απαγορεύουσα την άσκηση του δικηγορικού επαγγέλματος παραλλήλως με εργασία υπό την ιδιότητα δημοσίου υπαλλήλου μερικής απασχολήσεως — Διαγραφή από μητρώο δικηγόρων δικηγορικού συλλόγου)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/5
            
         Απόφαση του Δικαστηρίου (πέμπτο τμήμα) της 2ας Δεκεμβρίου 2010 [αίτηση του Giudice di pace di Cortona (Ιταλία) για την έκδοση προδικαστικής αποφάσεως] — Edyta Joanna Jakubowska κατά Alessandro Maneggia
   (Υπόθεση C-225/09) (1)
   
   (Κανόνες της Ενώσεως αφορώντες την άσκηση του δικηγορικού επαγγέλματος - Οδηγία 98/5/ΕΚ - Άρθρο 8 - Αποτροπή συγκρούσεων συμφερόντων - Εθνική νομοθεσία απαγορεύουσα την άσκηση του δικηγορικού επαγγέλματος παραλλήλως με εργασία υπό την ιδιότητα δημοσίου υπαλλήλου μερικής απασχολήσεως - Διαγραφή από μητρώο δικηγόρων δικηγορικού συλλόγου)
   2011/C 30/08
   Γλώσσα διαδικασίας: η ιταλική
   
      Αιτών δικαστής
   
   Giudice di pace di Cortona
   
      Διάδικοι στην υπόθεση της κύριας δίκης
   
   Edyta Joanna Jakubowska
   
      κατά
   
   Alessandro Maneggia
   
      Αντικείμενο
   
   Αίτηση εκδόσεως προδικαστικής αποφάσεως — Giudice di pace di Cortona — Ερμηνεία του άρθρου 6 της οδηγίας 77/249/ΕΟΚ του Συμβουλίου, της 22ας Μαρτίου 1977, περί διευκολύνσεως της πραγματικής ασκήσεως της ελεύθερης παροχής υπηρεσιών από δικηγόρους (ΕΕ ειδ. έκδ. 06/001, σ. 249), του άρθρου 8 της οδηγίας 98/5/ΕΚ του Ευρωπαϊκού Κοινοβουλίου κα του Συμβουλίου, της 16ης Φεβρουαρίου 1998, για τη διευκόλυνση της μόνιμης ασκήσεως του δικηγορικού επαγγέλματος σε κράτος μέλος διάφορο εκείνου στο οποίο αποκτήθηκε ο επαγγελματικός τίτλος (ΕΕ L 77, σ. 36), και των άρθρων 3, 4, 10, 81 και 98 ΕΚ — Εθνική ρύθμιση η οποία καθιστά την άσκηση του ελεύθερου επαγγέλματος του δικηγόρου ασύμβατη με την κατά μερική απασχόληση εργασία σε δημόσια υπηρεσία — Διαγραφή από τα μητρώα δικηγόρων όσων δικηγόρων δεν επέλεξαν μεταξύ του ελεύθερου επαγγέλματος και της εργασίας κατά μερική απασχόληση
   
      Διατακτικό
   
   
               1)
            
            
               Τα άρθρα 3, παράγραφος 1, στοιχείο ζ', ΕΚ, 4 ΕΚ, 10 ΕΚ, 81 ΕΚ και 98 ΕΚ δεν αποκλείουν την εφαρμογή εθνικής ρυθμίσεως η οποία εμποδίζει τους δημοσίους υπαλλήλους που απασχολούνται στο πλαίσιο σχέσεως εργασίας μερικής απασχολήσεως να ασκήσουν το δικηγορικό επάγγελμα, έστω και αν έχουν άδεια ασκήσεως του επαγγέλματος αυτού, επιβάλλοντας τη διαγραφή τους από το οικείο μητρώο δικηγόρων.
            
         
               2)
            
            
               Το άρθρο 8 της οδηγίας 98/5/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διευκόλυνση της μόνιμης ασκήσεως του δικηγορικού επαγγέλματος σε κράτος μέλος διάφορο εκείνου στο οποίο αποκτήθηκε ο επαγγελματικός τίτλος, πρέπει να ερμηνευθεί υπό την έννοια ότι το κράτος μέλος υποδοχής δύναται να επιβάλει στους δικηγόρους που είναι εγγεγραμμένοι εκεί και εργάζονται –είτε κατά πλήρη είτε κατά μερική απασχόληση– σε άλλον δικηγόρο, ένωση ή εταιρία δικηγόρων, ή δημόσια ή ιδιωτική επιχείρηση, περιορισμούς όσον αφορά την άσκηση του δικηγορικού επαγγέλματος παραλλήλως με την εν λόγω εργασία, αρκεί οι περιορισμοί αυτοί να μην υπερβαίνουν τα όρια που είναι αναγκαία για την επίτευξη του σκοπού προλήψεως συγκρούσεων συμφερόντων και να εφαρμόζονται επί του συνόλου των δικηγόρων που είναι εγγεγραμμένοι στο εν λόγω κράτος μέλος.
            
         
      (1)  ΕΕ C 205 της 29.8.2009.